# ปิยะสกล สกลสัตยาทร
ศาสตราจารย์คลินิกเกียรติคุณ นายแพทย์ ปิยะสกล สกลสัตยาทร (เกิด 9 กรกฎาคม พ.ศ. 2491) เป็นแพทย์และนักวิชาการชาวไทย กรรมการอิสระ กรรมการตรวจสอบ ประธานกรรมการสรรหา และประธานกรรมการพิจารณาผลตอบแทน บริษัท ไทยเบฟเวอเรจ จำกัด (มหาชน) กรรมการ บริษัท กรุงเทพดุสิตเวชการ จํากัด (มหาชน) นายกสภามหาวิทยาลัยมหิดล นายกสภาสถาบันดนตรีกัลยาณิวัฒนาhttp://www.ratchakitcha.soc.go.th/DATA/PDF/2559/E/082/4.PDFอดีตรัฐมนตรีว่าการกระทรวงสาธารณสุข เคยดำรงตำแหน่งอธิการบดีมหาวิทยาลัยมหิดล โดยเข้ารับตำแหน่งในปีแรกที่มหาวิทยาลัยมหิดลออกนอกระบบเป็นมหาวิทยาลัยในกำกับของรัฐ (9 ธันวาคม 2550 - 8 ธันวาคม 2554) มีวิสัยทัศน์ที่ชัดเจนในการนำมหาวิทยาลัยมหิดลมุ่งสู่การติดอันดับ 1 ใน 100 ของมหาวิทยาลัยโลก เป็นคณบดีคนที่ 15 ของคณะแพทยศาสตร์ศิริราชพยาบาล ต่อเนื่อง 2 สมัย (พ.ศ. 2543 - 2550) ได้ถวายงานเป็นแพทย์อาสาตามเสด็จพระราชดำเนินพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าฯ พระบรมราชินีนาถ มาตั้งแต่ปี พ.ศ. 2524 จนถึงปัจจุบันเป็นระยะเวลากว่า 26 ปี  นอกจากนี้ ปิยะสกล ยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2552 จนถึงปัจจุบัน

 ประวัติ 
ปิยะสกล เป็นบุตรของหลวงสกลสัตยาทร และนางประหยัด สกลสัตยาทร สมรสกับ พญ.สมสิริ สกลสัตยาทร ที่ปรึกษากรรมการผู้จัดการ บริษัท สมิติเวช จำกัด มหาชน มีบุตรธิดาจำนวน 3 คน คือ นายสืบสกล นางสาวสรัลธร และ พญ.ณัฎฐา สกลสัตยาทร ปิยะสกลเป็นแพทย์ผู้เชี่ยวชาญด้านศัลยศาสตร์และอุบัติเหตุ

 การศึกษา 
 จบการศึกษาชั้นประถมศึกษา และมัธยมศึกษา จากโรงเรียนอัสสัมชัญ  และโรงเรียนเตรียมอุดมศึกษา
 สำเร็จการศึกษาแพทยศาสตรบัณฑิต จากคณะแพทยศาสตร์ศิริราชพยาบาล เมื่อปี พ.ศ. 2514 
 ได้รับวุฒิบัตรผู้เชี่ยวชาญด้านศัลยศาสตร์ จากแพทยสภา เมื่อปี พ.ศ. 2518  
 ผ่านการอบรม Fellowship Training สาขา Critical Care Medicine จากมหาวิทยาลัยจอนส์ฮอปกินส์ เมื่อปี พ.ศ. 2528 และสาขา Injury Epidemiology เมื่อปี พ.ศ. 2531 จาก Centers for Disease Control, เมืองแอตแลนตา รัฐจอร์เจีย สหรัฐอเมริกา 
 สำเร็จหลักสูตร วปอ. จากวิทยาลัยป้องกันราชอาณาจักร เมื่อปี พ.ศ. 2538

 ประวัติการทำงาน 
ตำแหน่งวิชาการ
 พ.ศ. 2518 - อาจารย์ ภาควิชาศัลยศาสตร์ คณะแพทยศาสตร์ศิริราชพยาบาล
 พ.ศ. 2543 - ศาสตราจารย์คลินิก ภาควิชาศัลยศาสตร์ คณะแพทยศาสตร์ศิริราชพยาบาล

ตำแหน่งบริหาร
 27 พฤศจิกายน พ.ศ. 2555 - 20 มิถุนายน พ.ศ. 2556 - นายกสภามหาวิทยาลัยกรุงเทพมหานครhttp://www.ratchakitcha.soc.go.th/DATA/PDF/2559/E/040/4.PDF
 21 มิถุนายน พ.ศ. 2556 - 4 กุมภาพันธ์ 2559 - นายกสภามหาวิทยาลัยนวมินทราธิราชhttp://www.ratchakitcha.soc.go.th/DATA/PDF/2559/E/040/4.PDF
 พ.ศ. 2555 - ปัจจุบัน - นายกสภาสถาบันดนตรีกัลยาณิวัฒนา
 19 พฤศจิกายน พ.ศ. 2562 - ปัจจุบัน - นายกสภามหาวิทยาลัยมหิดล
ตำแหน่งบริหารในสมาคมและองค์กรต่างๆ
 พ.ศ. 2543 - ปัจจุบัน - ประธานกรรมการมูลนิธิโรคมะเร็ง โรงพยาบาลศิริราช
 พ.ศ. 2562 – ปัจจุบัน - คณะกรรมการอำนวยการ ศูนย์บริการโลหิตแห่งชาติ สภากาชาดไทย
 พ.ศ. 2562 – ปัจจุบัน - คณะกรรมการมูลนิธิมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์
 พ.ศ. 2564 – ปัจจุบัน -  รองประธานกรรมการ คนที่ 1 คณะกรรมการบริหารศิริราชมูลนิธิ
 พ.ศ. 2564 – ปัจจุบัน - ประธานกรรมการพิจารณาผลตอบแทน ประธานกรรมการสรรหา กรรมการตรวจสอบ กรรมการอิสระ บริษัท ไทยเบฟเวอเรจ จำกัด (มหาชน) 
 พ.ศ. 2565 – ปัจจุบัน - ประธานคณะกรรมการจัดตั้งและบริหาร บริษัท ศิริราชวิทยวิจัย จำกัด 
 พ.ศ. 2568 – ปัจจุบัน - กรรมการ บริษัท กรุงเทพดุสิตเวชการ จํากัด (มหาชน)

ตำแหน่งที่สำคัญในอดีต
 พ.ศ. 2532 - เลขาธิการสมาคมแพทย์อุบัติเหตุแห่งประเทศไทย
 พ.ศ. 2532 - 2534 - รองคณบดีฝ่ายบริหาร (สมัยศ.คลินิก นพ.ประดิษฐ์ เจริญไทยทวีเป็นคณบดี)
 พ.ศ. 2534 - 2538 - เลขานุการสภามหาวิทยาลัยมหิดล
 พ.ศ. 2534 - 2538 - รองอธิการบดีฝ่ายบริหาร มหาวิทยาลัยมหิดล
 พ.ศ. 2534 - 2540 - อนุกรรมการสอบเพื่อวุฒิบัตรศัลยศาสตร์ทั่วไป ของแพทยสภา
 พ.ศ. 2539 - 2541 - รองคณบดีฝ่ายตรวจสอบคุณภาพงานและทรัพย์สิน (สมัยศ.นพ.อรุณ เผ่าสวัสดิ์เป็นคณบดี)
 พ.ศ. 2539 - 2541 - อุปนายกสมาคมศิษย์เก่าแพทย์ศิริราช
 พ.ศ. 2541 - เลขาธิการสมาคมศิษย์เก่า มหาวิทยาลัยมหิดล
 พ.ศ. 2541 - 2543 - รองคณบดีฝ่ายนโยบายและแผน  (สมัยศ.พญ.ชนิกา ตู้จินดาเป็นคณบดี)
 พ.ศ. 2543 - 2554 - รองประธานมูลนิธิรางวัลเจ้าฟ้ามหิดลในพระบรมราชูปถัมภ์
 พ.ศ. 2543 - 2550 - คณบดีคณะแพทยศาสตร์ศิริราชพยาบาล  มหาวิทยาลัยมหิดล คนที่ 15
 พ.ศ. 2548 - 2549 - คณะกรรมการองค์การเภสัชกรรม
 พ.ศ. 2548 - 2549 - ประธานคณะกรรมการตรวจสอบองค์การเภสัชกรรม
 พ.ศ. 2550 - 2554 - อธิการบดีมหาวิทยาลัยมหิดล
 พ.ศ. 2558 - 2562 - รัฐมนตรีว่าการกระทรวงสาธารณสุข
 พ.ศ. 2561 - 2562 - กรรมการมูลนิธิโรงพยาบาลสมเด็จพระยุพราชhttp://www.ratchakitcha.soc.go.th/DATA/PDF/2561/E/135/1.PDF
คณะกรรมการการประกอบโรคศิลปะ
เขาประกาศแต่งตั้งคณะกรรมการประกอบโรคศิลปะ 5 รายhttp://www.ratchakitcha.soc.go.th/DATA/PDF/2558/E/260/2.PDF มีผลวันที่ 25 กันยายน พ.ศ. 2558
นายจิรวุสฐ์ สุขได้พึ่ง
ศาสตราจารย์เสรี ตู้จินดา
ศาสตราจารย์เฉลิม หาญพานิชย์
นายศุภชัย คุณารัตนพฤกษ์
นายยงศักดิ์ ตันติปิฎก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๔, ๕ ธันวาคม พ.ศ. ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๑๘, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๖ ตอนที่ ๘ ข หน้า ๑, ๔ พฤษภาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่บุคคลที่ช่วยเหลือผู้ประสบธรณีพิบัติภัย “สึนามิ” , เล่ม ๑๒๒ ตอนที่ ๒๓ ข หน้า ๒๘๐, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๙ ตอนที่ ๒ ข หน้า ๓๓๓, ๒๒ กุมภาพันธ์ ๒๕๔๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๑๐๑ ตอนที่ ๑๘๖ ง ฉบับพิเศษ หน้า ๓๒, ๑๔ ธันวาคม ๒๕๒๗

 รางวัลที่ได้รับ 
 พ.ศ. 2556 - รางวัล อิก โนเบล (Ig Nobel) สาขาสาธารณสุข หัวข้อ การรายงานเทคนิคที่ใช้ในการผ่าตัดต่อคืนองคชาติที่ถูกเฉือนขาดในประเทศสยาม และระบุประสบการณ์การรักษาไว้ในรายงานว่าเทคนิคเหล่านั้นใช้ไม่ได้ในกรณีที่องคชาติโดนเป็ดกินไปแล้วบางส่วน Improbable Research